कंपनी से 26 लाख का कैमिकल गायब
नालागढ़ | बीबीएनके काठा स्थित उद्योग से 26 लाख का कैमिकल चोरी हो गया। कैमिकल 6.70 किलोग्राम है। कंपनी के ही कामगारों पर संदेह की सूई अटकी है। कंपनी की ओर से वाइस प्रेजीडेंट आॅपरेशन ने पुलिस में मामला दर्ज करवाया है।
पुलिस में रिपोर्ट में जतिंद्र खुराना ने कहा कि एक्मे लाइफ साइंस में इनकी कंपनी से हामोशिन बुटाइल ब्रोमाईड कैमिकल आया था। इसकी प्रतिकिलो कीमत 3,93,592 रुपए है। सिक्योरिटी गार्ड ने जब राउंड के दौरान चैकिंग की तो उसे बाथरूम के बैक साइड में कैमिकल का एक पैकिट मिला।
अंडर टेस्ट एरिया के बजाय बाथरूम के पास मिलने के कारण उसने प्लांट मैनेजर को सूचित किया। इस पर कंपनी के कामगारों कर्मचारियों से पूछताछ करते रहे, लेकिन कोई पता नहीं चला। उन्होंने संदेह जताया कि कंपनी के ही किसी कामगार या कर्मचारी का यह कार्य है, इसलिए इसकी जांच के लिए पुलिस में मामला दर्ज करवाया गया है।
hin_Deva hin_Deva hin_Deva hin_Deva